འདིར་ལད་རྩོམ་བྲི་དགོས་པར་གླེང་བ་ན།རྩོམ་ཡིག་ནི་སྤྱིར་ལད་ཟློས་རང་བཞིན་ཅན་ཞིག་ཏུ་རློམ་པའམ་ངོས་འཛིན་བྱེད་མི་རུང་སྟེ།རང་གིས་རང་སྐྱ་འཕེར་བའི་སྒོ་ནས་རྩོམ་ཡིག་ཇི་ལྟར་འབྲི་མི་ཤེས་པའི་སྐབས་གཞན་གྱི་རྩོམ་དཔེར་ལད་མོ་བྱས་ཏེ་རྩོམ་ཡིག་འབྲི་ཚུལ་སྦྱང་དགོས་པའི་དོན་ཡིན་ལ།དང་ཐོག་གཞན་གྱི་རྩོམ་དཔེར་བརྟེན་ནས་ནམ་ཞིག་རང་ཉིད་ལ་རྩོམ་འབྲིའི་ནུས་རྩལ་ལམ་འབྲི་སྦྱོང་གི་ནུས་པ་རང་རྐྱ་འཕེར་བ་ཞིག་ཆགས་ཚེ་ད་གཟོད་རང་གི་བློ་རྩལ་དང་བསམ་བློ་ཁོ་ནས་རང་ཉིད་མུ་མཐུད་དུ་ཡར་སྐྱེད་འབྱུང་བར་བརྩོན་དགོས་པ་ལས་ནམ་རྒྱུན་གཞན་གྱི་བསམ་བློའི་སྒྲིག་བཀོད་དང་རྩོམ་རྩལ་བརྐུ་བཤུ་ཁོ་ནས་དུས་འདའ་བར་བྱེད་པ་ནི་རྩོམ་ཡིག་འབྲི་བའི་སྨྱུག་འཛིན་པ་ཞིག་གི་བླང་བྱ་གཏན་ནས་མིན་པའང་ཤེས་དགོས་སོ།།